


Projekts
LĪGUMS Nr. _______________
Rēzeknē                                                                                              Datums skatāms laika zīmogā 
Rēzeknes novada pašvaldība, reģistrācijas Nr.90009112679, domes priekšsēdētāja Guntara Skudras personā, kurš rīkojas uz Rēzeknes novada pašvaldības nolikuma pamata, turpmāk – Pasūtītājs, no vienas puses, un 
<izraudzītā pretendenta nosaukums>, reģistrācijas Nr.<reģistrācijas numurs>, <personas ar parstāvības tiesībām amats, vārds, uzvārds> personā, kurš(-a) rīkojas uz <dokuments, kas piešķir parstāvības tiesības> pamata, turpmāk – Piegādātājs, no otras puses, 
abi kopā turpmāk Puses, vai katrs atsevišķi arī Puse, pamatojoties uz atklāta konkursa “Projekta “Sabiedrībā balstītu sociālo pakalpojumu pieejamības palielināšana Rēzeknes novadā” ietvaros materiāltehniskā nodrošinājuma piegāde un uzstādīšana DSPC “Vecružina”” (identifikācijas Nr. RNP 2026/34) rezultātiem, turpmāk – Konkurss, iepirkuma priekšmeta daļā Nr.<iepirkuma priekšmeta daļas numurs> “<iepirkuma priekšmeta daļas nosaukums>” noslēdz šādu līgumu, turpmāk – Līgums:
1. Līguma priekšmets
1.1. Pasūtītājs pasūta un apmaksā, bet Piegādātājs piegādā un uzstāda <preču nosaukums atbilstoši tehniskajam piedāvājumam attiecīgajā iepirkuma priekšmeta daļā>, turpmāk – Preces, saskaņā ar Līgumu, Tehnisko specifikāciju (Līguma pielikumā Nr.1) un Piegādātāja Tehnisko un finanšu piedāvājumu Konkursā (Līguma pielikumā Nr.2). 
1.2. Piegādātājs veic Preču piegādi un uzstādīšanu Daudzfunkcionālajā sociālo pakalpojumu centrā “Vecružina” Ezera ielā 23A, Vecružina, Silmalas pagasts, Rēzeknes novads.
2. Kopējā Līguma summa un norēķinu kārtība

2.1. Kopējā Līguma summa ir EUR __________ (<summa vārdiem>), neieskaitot pievienotās vērtības nodokli, turpmāk – PVN. 
2.2. Preču cenas norādītas Piegādātāja Tehniskajā un finanšu piedāvājumā (Līguma pielikumā Nr.2). Līguma summā ir iekļautas visas ar Līguma izpildi saistītas izmaksas, tostarp, Preču piegādes un uzstādīšanas izmaksas. 

2.3. PVN tiek aprēķināts atbilstoši spēkā esošai likmei. Nodokļu jomu regulējošo normatīvo aktu grozījumu gadījumā PVN likme tiek piemērota saskaņā ar Preču piegādes brīdī spēkā esošajiem normatīvajiem aktiem, neveicot atsevišķus grozījumus Līgumā. 

2.4. Pasūtītājs samaksu par Precēm veic pēc to saņemšanas un uzstādīšanas, rēķinā norādīto summu pārskaitot Piegādātājam 14 (četrpadsmit) dienu laikā no Preču pieņemšanas – nodošanas akta abpusējās parakstīšanas. 

2.5. Par samaksas dienu tiek uzskatīta diena, kad Pasūtītājs veicis pārskaitījumu uz Līgumā norādīto Piegādātāja kontu bankā. 
2.6. Piegādātājs rēķinā norāda Līguma numuru, tā noslēgšanas datumu un informāciju par piegādātām Precēm. Ja Piegādātājs nav norādījis iepriekš minēto informāciju, Pasūtītājs var aizkavēt rēķina apmaksu, nesedzot Piegādātājam zaudējumus, kas var rasties šāda nokavējuma rezultātā.
2.7. Pasūtītājs pieņem strukturēto elektronisko rēķinu, kas atbilst normatīvajiem aktiem par piemērojamo elektroniskā rēķina standartu. Rēķins tiek uzskatīts par saņemtu nākamajā dienā pēc tā nosūtīšanas uz Pasūtītāja elektronisko adresi: _DEFAULT@90009112679.
3. Preces piegādes kārtība
3.2. 3.1. Piegādātājam 2 (divu) mēnešu laikā no Līguma noslēgšanas brīža jāveic Preču piegāde, uzstādīšana un Preču ekspluatācijai nepieciešamo dokumentu iesniegšana Pasūtītājam (ja attiecināms). 
3.3. Pirms Preču piegādes Līguma 1.2.punktā norādītajā adresē Pušu atbildīgās personas vienojas par konkrētu Preču piegādes vietu un laiku.

3.4. Preču nodošana un pieņemšana tiek noformēta ar pieņemšanas – nodošanas aktu, kas pēc abpusējas parakstīšanas kļūst par Līguma neatņemamu sastāvdaļu.

3.5. Preču nodošana uzskatāma par pabeigtu ar brīdi, kad Piegādātājs ir pabeidzis Preču uzstādīšanu un ir parakstīts pieņemšanas – nodošanas akts, vai gadījumā, ja uzstādīšana nav paredzēta – ar brīdi, kad parakstīts pieņemšanas – nodošanas akts.

3.6. Ja Piegādātājs Līgumā noteiktajā kārtībā un termiņā nav piegādājis Preces, piegādājis Līguma noteikumiem neatbilstošas Preces, vai nepienācīgi izpildījis kādas citas Līgumā noteiktas saistības, Pasūtītājs neparaksta pieņemšanas – nodošanas aktu un nekavējoties sagatavo defektu aktu, kurā norāda konstatētos trūkumus.

3.7. Pasūtītājs defektu aktu nosūta Piegādātājam elektroniski uz Piegādātāja atbildīgās personas elektroniskā pasta adresi. Piegādātājam atbilstoši defektu aktā norādītajam Preces jāpiegādā vai trūkumi jānovērš defektu aktā noteiktajā termiņā, kuru Pasūtītājs nosaka ar mērķi efektīvāk organizēt savu darbu un kura skaitījums sākas no defektu akta saņemšanas dienas, ņemot vērā arī Preču ražotāja piegādes termiņus.

3.8. Pasūtītāja atbildīgā persona par Līguma izpildi (ar tiesībām Pasūtītāja vārdā parakstīt ar Līguma izpildi saistītos dokumentus, pieteikt pretenzijas, kā arī risināt ar Līguma izpildi saistītos jautājumus) ir Daudzfunkcionālā sociālo pakalpojumu centra “Vecružina” direktore <vārds, uzvārds>, mobilā tālruņa Nr.<mobilā tālruņa numurs>, e-pasts: <e-pasta adrese>.
3.9. Piegādātāja atbildīgā persona par Līguma izpildi ir <amats, vārds, uzvārds>, mobilā tālruņa Nr.<mobila tālruņa numurs>, e-pasts: <e-pasta adrese>. 
4. Preču kvalitāte, komplektācija un marķējums

4.1. Piegādātājs apņemas piegādāt Pasūtītājam Līguma noteikumiem un Latvijas Republikas normatīvajiem aktiem atbilstošas Preces. Preces ir reģistrētas Latvijas Republikas normatīvajos aktos noteiktajā kārtībā.  

4.2. Preču piegāde notiek atbilstoši ražotāja noteiktajām prasībām un normatīvajiem aktiem. Preces ir iepakotas tā, lai to transportēšanas un glabāšanas laikā saglabātos to īpašības un kvalitāte.

4.3. Piegādātās Preces marķētas ar ražotāja firmas zīmi, ražotāja adresi, sērijas numuru un apgādātas ar ražotāja oriģinālo informāciju. Preču iepakojumam pievienota lietošanas instrukcija valsts valodā.

4.4. Piegādātājs atbild par piegādāto Preču kvalitāti un sedz Pasūtītājam visus ar Preču neatbilstību kvalitātes prasībām saistītos dokumentāli pierādītos zaudējumus.
4.5. Piegādātājs garantē Preču kvalitāti 24 (divdesmit četru) mēnešu laikā no Preču pieņemšanas – nodošanas akta abpusējās parakstīšanas brīža. 
4.6. Gadījumā, ja Pasūtītājs atklāj Preču trūkumus, bojājumus, neatbilstību Līguma noteikumiem un pavadzīmē norādītajam, vai tiek konstatēti Preču slēpti defekti, Pasūtītājs          3 (triju) darba dienu laikā no Preču saņemšanas brīža rakstveidā (pa e-pastu) un telefoniski paziņo Piegādātājam par konstatētiem trūkumiem vai neatbilstību. 

4.7. Piegādātājam ir pienākums 2 (divu) darba dienu laikā pēc Pasūtītāja paziņojuma saņemšanas ierasties pie Pasūtītāja defektu akta sastādīšanai. Ja Piegādātājs neierodas, tad defektu akts tiek sastādīts bez Piegādātāja pārstāvja klātbūtnes.  

4.8. Garantijas termiņa laikā ne vēlāk kā 10 (desmit) darba dienu laikā no pretenzijas nosūtīšanas dienas Piegādātājam uz e-pastu, tam bez maksas jāveic Preču trūkumu novēršana vai jāapmaina bojātā Preču vienība pret citu identisku – jaunu Preču vienību.
4.9. Ja garantijas termiņa laikā Preces tiek remontētas vairāk, nekā 2 (divas) reizes, Pasūtītāja pilnvarotai personai ir tiesības pieprasīt remontēto Preču nomaiņu pret jaunām. Šādā gadījumā garantijas laiks tiek nodrošināts ne mazāk kā 24 (divdesmit četri) mēneši no jaunās Preču vienības piegādes dienas. 
4.10. Garantijas termiņa laikā Piegādātājs saviem spēkiem un par saviem līdzekļiem veic Preču bezmaksas apkopi, remontu (tai skaitā rezerves daļu un materiālu nomaiņu) atbilstoši Līguma un tā pielikumu prasībām. 

5. Pasūtītāja saistības
5.1. Pasūtītājs ir atbildīgs par savu līgumsaistību savlaicīgu un pienācīgu izpildi, kā arī par piegādāto Līguma noteikumiem atbilstošo Preču apmaksu Līgumā noteiktajā kārtībā un termiņā.

5.2. Pasūtītājam ir tiesības pieprasīt no Piegādātāja informāciju par Preču piegādi, kā arī par Līguma izpildes gaitu un to kavējošiem faktoriem.

5.3. Pasūtītājam ir tiesības nepieņemt Preces, kuram ir konstatēti trūkumi, vai pavadzīme neatbilst Līgumā noteiktajām prasībām.

5.4. Pasūtītājam ir tiesības iesniegt Piegādātājam pamatotas pretenzijas par Preču trūkumiem.
5.5. Pasūtītājam ir tiesības pārliecināties par piegādāto Preču izcelsmes valsti, nepieļaujot Krievijas Federācijas un Baltkrievijas izcelsmes Preču piegādi. 

6. Piegādātāja saistības
6.1. Piegādātājs apliecina, ka:
6.1.1. ir tiesīgs slēgt Līgumu, pārzina uzņemto saistību apjomu un piegādās Līguma noteikumiem un normatīvo aktu prasībām atbilstošas Preces;
6.1.2. nodrošinās, lai Līguma izpildē netiek ietvertas Krievijas Federācijas un Baltkrievijas Republikas izcelsmes Preces; 
6.1.3. Līguma saistību izpilde netiks apzināti kavēta vai apgrūtināta;
6.1.4. ievēros Pasūtītāja norādījumus Līguma izpildes laikā;
6.1.5. Preces atbilst spēkā esošiem standartiem, kā arī citām Pasūtītāja izvirzītajām kvalitātes prasībām, kā arī Preču ražotāja sniegtai informācijai;
6.1.6. līdz pieņemšanas – nodošanas akta abpusējas parakstīšanas dienai uzņemas visu risku par Precēm, tostarp, visu risku par nejaušu Preču bojāšanu.
6.2. Piegādātājs ir atbildīgs par savu līgumsaistību pilnīgu un savlaicīgu izpildi.

6.3. Piegādātājam ir pienākums:

6.3.1. pirms Preču piegādes ar Pasūtītāja atbildīgo personu saskaņot Preču piegādes laiku;

6.3.2. pamatojoties uz pretenzijā norādīto, veikt Preču apmaiņu pret Līguma noteikumiem atbilstošām Precēm;

6.3.3. nekavējoties, bet ne vēlāk kā vienas darba dienas laikā, informēt Pasūtītāju par visiem Līguma izpildes laikā konstatētiem vai iespējamajiem apstākļiem, kas varētu aizkavēt līgumsaistību izpildi;

6.3.4. pēc Pasūtītāja pieprasījuma nekavējoties sniegt informāciju par Preču piegādi;

6.3.5. veicot piegādi, ievērot ražotāja un normatīvajos aktos noteiktās Preču transportēšanas prasības.
6.4. Piegādātājam ir tiesības saņemt no Pasūtītāja visu Līguma izpildei nepieciešamo informāciju.
7. Pušu atbildība
7.1. Puses par Līgumā noteikto saistību nepildīšanu vai nepienācīgu izpildi atbild  normatīvajos aktos un Līgumā noteiktajā kārtībā, zaudējumu nodarīšanas gadījumā pilnā apmērā atlīdzinot viena otrai nodarītos tiešos zaudējumus.

7.2. Pasūtītājs ir tiesīgs pieprasīt no Piegādātāja līgumsoda samaksu par piegādes termiņa nokavējumu 1% (viena procenta) apmērā no kavētās piegādes summas par katru nokavējuma dienu, bet kopsummā ne vairāk kā 10% (desmit procentus) no tās.

7.3. Pasūtītājam ir tiesības piemērot līgumsodu 10% (desmit procentu) apmērā no kopējās Līguma summas gadījumos, kad Piegādātājs atsakās piegādāt Preces. 

7.4. Piegādātājs ir tiesīgs pieprasīt no Pasūtītāja līgumsoda samaksu par norēķinu termiņa nokavējumu 1% (viena procenta) apmērā no kavētā maksājuma (parāda) summas par katru nokavējuma dienu, bet kopsummā ne vairāk kā 10% (desmit procentus) no tās.
7.5. Līgumsoda samaksa netiek ieskaitīta zaudējumu summas aprēķinā.

7.6. Līgumsoda samaksa un zaudējumu atlīdzināšana neatbrīvo Puses no pienākuma pilnā apmērā izpildīt līgumsaistības.
7.7. Ja Piegādātājs neveic līgumsoda samaksu noteiktajā termiņā, Pasūtītājam ir tiesības saskaņā ar Līguma noteikumiem aprēķināto līgumsodu ieturēt no Piegādātājam izmaksājamās summas, par to paziņojot Piegādātājam rakstiski 5 (piecu) darba dienu laikā no ieturējuma veikšanas dienas.

8. Nepārvarama vara
8.1. Puses tiek atbrīvotas no atbildības par pilnīgu vai daļēju līgumsaistību neizpildi, ja šāda neizpilde ir notikusi pēc Līguma abpusējas parakstīšanas dienas nepārvaramas varas apstākļu iestāšanās rezultātā, ko nebija iespējams ne paredzēt, ne novērst. Šāda nepārvarama vara ietver sevī notikumus, kuri ir ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas Pušu iespējamās kontroles robežās).
8.2. Pusēm nav jāatlīdzina zaudējumi Līguma saistību neizpildes gadījumā tādā apjomā, kādā Līguma izpilde ir nokavēta nepārvaramas varas apstākļu dēļ. Šie noteikumi nav attiecināmi uz gadījumiem, kad nepārvaramas varas apstākļi ir radušies pēc tam, kad attiecīga Puse ir nokavējusi līgumsaistību izpildi. 
8.3. Ja izceļas nepārvarama vara, Piegādātājs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Piegādātājam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi.
8.4. Jebkurai no Pusēm ir jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu dēļ. 
8.5. Ja nepārvaramas varas apstākļi turpinās ilgāk par 30 (trīsdesmit) dienām, Puses var vienoties par Līguma darbības apturēšanu vai izbeigšanu un tādā gadījumā Piegādātājam ir tiesības saņemt norēķinu par faktiski veikto Preču piegādi, kas tiek fiksēta Pušu sastādītajā pieņemšanas – nodošanas aktā. 
8.6. Pusei, kuras līgumsaistību izpildi kavē nepārvaramas varas apstākļi, jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu. 
9. Līguma darbība un tā izbeigšanas kārtība
9.1. Līgums stājas spēkā ar tā abpusējās parakstīšanas dienu un ir spēkā līdz Pušu saistību pilnīgai izpildei.
9.2. Līgums var tikt izbeigts, Pusēm par to savstarpēji rakstiski vienojoties.

9.3. Pasūtītājam ir tiesības vienpusēji atkāpties no Līguma, par to brīdinot Piegādātāju vismaz 10 (desmit) dienas iepriekš, ja Piegādātājs neievēro Pasūtītāja norādījumus, kas attiecās uz Līguma izpildi, nepilda kādas Līgumā noteiktās saistības un šādu neizpildi nav novērsis       10 (desmit) dienu laikā pēc attiecīga Pasūtītāja paziņojuma saņemšanas brīža.

9.4. Pasūtītājs ir tiesīgs nekavējoties atkāpties no Līguma, ja: 

9.4.1. uzsākta Piegādātāja likvidācija;

9.4.2. Līgumu nav iespējams izpildīt tādēļ, ka Piegādātājam, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam Līguma izpildes laikā ir piemērotas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.5. Piegādātājs ir tiesīgs atkāpties no Līguma, 10 (desmit) dienas iepriekš par to rakstiski brīdinot Pasūtītāju, ja Pasūtītājs neveic maksājumus par Precēm saskaņā ar Līguma noteikumiem un šādu neizpildi nav novērsis 10 (desmit) dienu laikā no rakstveida paziņojuma saņemšanas brīža. 

9.6. Līguma izbeigšanas gadījumā Puses izpilda visas maksājuma saistības, kas radušās Līguma ietvaros, veicot pilnīgu savstarpēju norēķinu. 
9.7. Pasūtītāja atkāpšanās no Līguma neatbrīvo Piegādātāju no zaudējumu atlīdzības pienākuma. 
10. Citi noteikumi
10.1. Līgums var tikt papildināts vai grozīts, Pusēm savstarpēji vienojoties, ievērojot Publisko iepirkumu likuma 61.panta prasības. Jebkuras Līguma izmaiņas vai papildinājumi tiek noformēti rakstveida vienošanās veidā un pēc tās parakstīšanas kļūst par Līguma neatņemamām sastāvdaļām.
10.2. Visus strīdus, kas izriet no Līguma, Puses risina sarunu ceļā. Ja nav iespējams vienoties, jebkura no Pusēm ir tiesīga vērsties vispārējās jurisdikcijas tiesā strīda izšķiršanai.
10.3. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku, un šādā gadījumā Pusēm ir pienākums izpildīt Līgumu atbilstoši spēkā esošo normatīvo aktu prasībām. 

10.4. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību un saistību pārņēmējiem. 

10.5. Visi paziņojumi, pieprasījumi Pusēm ir iesniedzami vai nosūtami elektroniski uz Pušu atbildīgo personu e-pasta adresēm. Pusēm ir pienākums nekavējoties informēt vienai otru par izmaiņām Līgumā norādītajos rekvizītos un par izmaiņām attiecībā uz Līgumā noteiktajiem Pušu pārstāvjiem, nosūtot paziņojumu uz Līgumā norādīto otras Puses atbildīgās personas         e-pasta adresi. 
10.6.  Līgums ir sastādīts uz 6 (sešām) lapām un parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums. 
10.7. Līgumam ir 2 (divi) pielikumi, kas ir Līguma neatņemamas sastāvdaļas:

10.7.1. pielikums Nr.1 “Tehniskā specifikācija” uz vienas lapas;

10.7.2. pielikums Nr.2 “Tehniskais un finanšu piedāvājums” (Excel).

